බලපොකුණ රජ මහා විහාරය
බලපොකුණ රජ මහා විහාරය යනු ශ්‍රී ලංකාවේ බස්නාහිර පළාතේ පාමංකඩ පිහිටි එෙතිහාසික බෞද්ධ විහාරස්ථානයක් වේ. එය කොළඹ-මඩකළපුව ප්‍රධාන මාර්ගයෙහි පිහිටි 6වන සැතපුම් කණුව මංසන්ධියට ආසන්නව පිහිටා තිබේ. ශ්‍රී ලංකාවේ පුරාවිද්‍යා ආරක්‍ෂිත ස්මාරකයක් ලෙස වර්තමානයේදී විහාරය රජය විසින් නම් කොට තිබෙන අතර නාමකරණය 2008 වර්ෂයේ ජුනි 6වන දිනදී රජයේ ගැසට් අංක 1553 යටතේ සිදුකරන ලදී.

බලපොකුණ
බලපොකුණ නම් විහාර පරිශ්‍රයෙහි වූ පිහිටි ගල මත දැකගත හැකි ස්වභාවික පොකුණ හේතුවෙන් බලපොකුණ විහාරයට එම නාමය ලැබී තිබේ. මුල් අවධියේදී මෙම පොකුණ "බටපොකුණ" යනුවෙන් හඳුන්වා තිබෙන අතර සිංහල බසින් "බට" යනු සොල්දාදුවන් යන්න වේ. හයවන පරාක්‍රමබාහු රජ සමයේදී මෙම පොකුණෙහි වූ ජලය, ඔහුගේ සොල්දාදුවන් විසින් ප්‍රයෝජනයට ගත් බවත් ඒ හේතුවෙන් මෙම පොකුණ බටපොකුණ ලෙසත් පසුකාලීනව බලපොකුණ වූ බවත් පැවසෙයි. 

ජනප්‍රිය පුරාවෘතයකට අනූව , බලපොකුණ යනු කොට්ටේ රාජධානි සමය තුලදී භාවිතයට ගැනුනු උමගෙහි එක් පිටවුම් ස්ථානයක් වන අතර අනෙක් ස්ථාන කොට්ටේ ආනන්ද ශාස්ත්‍රාලය භූමියේ සහ පිටකෝට්ටේ ගල් අම්බලම අසල තිබී ඇත.

මූලාශ්‍ර

බාහිර සබැඳි

 

කොළඹ දිස්ත්‍රික්කයේ බෞද්ධ සිද්ධස්ථාන‎
කොළඹ දිස්ත්‍රික්කයේ පුරාවිද්‍යා ආරක්‍ෂිත ස්මාරක